b'\n_START_ARTICLE_\nAccident vascular cerebral\n_START_SECTION_\nDefini\xc8\x9bie\n_START_PARAGRAPH_\nAccidentul vascular, cunoscut \xc8\x99i sub numele de accident vascular cerebral (AVC), injurie cerebro-vascular\xc4\x83 (ICV), sau atac cerebral, este atunci c\xc3\xa2nd un flux sangvin slab c\xc4\x83tre creier duce la moartea celulelor. Exist\xc4\x83 dou\xc4\x83 tipuri principale: cel ischemic cauzat de lipsa fluxului sangvin \xc8\x99i hemoragic din cauza s\xc3\xa2nger\xc4\x83rii. Acestea duc la p\xc4\x83r\xc8\x9bi ale creierului care nu func\xc8\x9bioneaz\xc4\x83 corespunz\xc4\x83tor. _NEWLINE_De obicei, dar nu mereu, simptomele apar rapid. Dac\xc4\x83 simptomele dureaz\xc4\x83 mai pu\xc8\x9bin de una sau dou\xc4\x83 ore, atunci este cunoscut drept atac ischemic tranzitor (AIT). Atacurile hemoragice ar putea fi asociate, de asemenea, cu dureri de cap severe. Simptomele unui accident vascular pot fi permanente. Complica\xc8\x9biile pe termen lung pot include pneumonia sau pierderea controlului vezicii urinare.\n_START_SECTION_\nCauze, diagnostic \xc8\x99i patofiziologie\n_START_PARAGRAPH_\nPrincipalul factor de risc al atacului cerebral este tensiunea arterial\xc4\x83 mare. Al\xc8\x9bi factori de risc includ, printre altele, fumatul de tutun, obezitatea, colesterolul ridicat, diabetul, AIT anterior \xc8\x99i fibrila\xc8\x9bia atrial\xc4\x83. Un accident vascular ischemic este, de obicei, cauzat de un blocaj al unui vas de s\xc3\xa2nge. Un accident vascular hemoragic este cauzat de s\xc3\xa2ngerare, fie direct \xc3\xaen creier, fie \xc3\xaen spa\xc8\x9biul ce \xc3\xaemprejmuie\xc8\x99te creierul. S\xc3\xa2ngerarea poate ap\xc4\x83rea din cauza unui anevrism cerebral. Diagnosticarea se face, de regul\xc4\x83, prin imagistic\xc4\x83 medical\xc4\x83 precum o scanare CT sau scanare RMN al\xc4\x83turi de o examinare fizic\xc4\x83. Alte teste precum electrocardiograma (EKG) \xc8\x99i testele sangvine sunt efectuate pentru a determina factorii de risc \xc8\x99i pentru a elimina alte posibile cauze. Nivelul mic de zah\xc4\x83r din s\xc3\xa2nge poate cauza simptome similare.\n_START_SECTION_\nPrevenire \xc8\x99i tratament\n_START_PARAGRAPH_\nPreven\xc8\x9bia include sc\xc4\x83derea factorilor de risc precum \xc8\x99i posibil aspirina, statinele, opera\xc8\x9bie chirurgical\xc4\x83 pentru a deschide arterele creierului la persoanele ce prezint\xc4\x83 str\xc3\xa2mtorare \xc8\x99i warfarina la persoanele cu fibrila\xc8\x9bie atrial\xc4\x83. Un accident vascular necesit\xc4\x83 adesea ajutor de urgen\xc8\x9b\xc4\x83. Un atac vascular ischemic, dac\xc4\x83 este detectat p\xc3\xa2n\xc4\x83 la \xc3\xaentre trei \xc8\x99i patru ore \xc8\x99i jum\xc4\x83tate poate fi tratat cu o medica\xc8\x9bie ce poate  rupe cheagul. Aspirina poate fi utilizat\xc4\x83. Unele accidente vasculare hemoragice beneficiaz\xc4\x83 de chirurgie. Tratamentul pentru recuperarea func\xc8\x9biilor pierdute se nume\xc8\x99te reabilitare \xc3\xaen urma unui accident vascular cerebral \xc8\x99i are loc, \xc3\xaen mod ideal, \xc3\xaentr-o unitate de tratare a accidentelor vasculare; \xc3\xaens\xc4\x83, acestea nu exist\xc4\x83 \xc3\xaen multe p\xc4\x83r\xc8\x9bi ale lumii.\n_START_SECTION_\nEpidemiologie\n_START_PARAGRAPH_\n\xc3\x8en 2010, aproximativ 17 milioane de oameni au avut un accident vascular cerebral, iar 33 de milioane de oameni au avut un accident vascular cerebral \xc8\x99i sunt \xc3\xaen via\xc8\x9b\xc4\x83. \xc3\x8entre anii 1990 \xc8\x99i 2010 num\xc4\x83rul accidentelor ap\xc4\x83rute a sc\xc4\x83zut \xc3\xaen fiecare an cu aproximativ 10% \xc3\xaen \xc8\x9b\xc4\x83rile dezvoltate \xc8\x99i au crescut cu 10% \xc3\xaen \xc8\x9b\xc4\x83rile \xc3\xaen curs de dezvoltare. \xc3\xaen 2013, atacul vascular cerebral a fost cea de-a doua cea mai frecvent\xc4\x83 cauz\xc4\x83 de deces, dup\xc4\x83 boala arterelor coronariene, \xc3\xaensum\xc3\xa2nd 6,4 milioane de decese (12% din total). Aproximativ 3,3 milioane de decese au rezultat din accidente vasculare ischemice, \xc3\xaen timp ce 3,2 milioane de decese au rezultat din atacuri vasculare hemoragice. Aproximativ jum\xc4\x83tate dintre persoanele ce au avut atac vascular cerebral tr\xc4\x83iesc mai pu\xc8\x9bin de un an. Per total, dou\xc4\x83 treimi dintre accidentele vasculare cerebrale apar la persoanele de peste 65 de ani.'